钦定古今图书集成/明伦汇编/家范典/第004卷 > 《补亡诗》明·郑世子载堉
## 钦定古今图书集成/明伦汇编/家范典/第004卷 > 《补亡诗》明·郑世子载堉

瞻彼崇丘，积土成高。相彼大海，积水成涛。

卷石《积多》，其形嵯峨。勺水积久，势若江河。

“《宝藏》货财，靡所不足。”积善之家，必有馀福。

鸟兽鱼龙，咸遂其性。“积善之家，必有馀庆。”

右崇丘四首

《肃肃令仪》，君子由之。“秩秩彝伦”，君子求之。“率性之道”，
君子修之。

何谓“彝伦？”父子有亲，君臣有义，朋友有信，兄爱弟敬，
夫和妻顺。

维物有则，维民秉彝。好斯美德，由此令仪。上和下睦，
皞皞熙熙。

右由仪四首